
Parlamentul  României

Camera  Deputaţilor

Comisia pentru industrii și servicii

Tel : 021.316.03.43.                              Fax : 021.315.34.01.                                      email: cp03@cdep.ro

București, 10.04.2019

Nr. 4c-3/52/2019

BIROUL PERMANENT

AL

CAMEREI DEPUTAȚILOR


Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.108/2018 privind modificarea şi completarea Ordonanţei de urgenţă a Guvernului nr.10/2017 pentru stimularea înfiinţării de noi întreprinderi mici şi mijlocii, transmis cu adresa nr. P.L.x. 56 din 25 februarie 2019.


În raport de obiectul și conținutul său, proiectul de Lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

IULIAN IANCU

R A P O R T   

asupra proiectului de Lege pentru aprobarea Ordonanţei de urgenţă a Guvernului nr.108/2018 privind modificarea şi completarea Ordonanţei de urgenţă a Guvernului nr.10/2017 pentru stimularea înfiinţării de noi întreprinderi mici şi mijlocii


În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare Comisia pentru industrii și servicii a fost sesizată spre dezbatere în fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.108/2018 privind modificarea şi completarea Ordonanţei de urgenţă a Guvernului nr.10/2017 pentru stimularea înfiinţării de noi întreprinderi mici şi mijlocii, transmis cu adresa nr. P.L.x. 56 din 25 februarie 2019, înregistrat la comisie sub nr.4c-3/52 din 26 februarie 2019.

          Consiliul Legislativ, cu avizul nr.1155/6.12.2018, avizează proiectul de Lege, cu observații și propuneri.


Senatul, în calitate de primă Cameră sesizată, a adoptat proiectul de Lege în ședința din 18 februarie 2019.


Proiectul de Lege are ca obiect de reglementare modificarea şi completarea Ordonanţei de urgenţă a Guvernului nr.10/2017, în vederea creşterii eficientizării Programului „Start-up Nation Romania”, prin crearea unui cadru favorabil pentru obiectivul asumat prin Programul de guvernare, care are drept scop simplificarea condiţiilor de accesare şi îmbunătăţirea metodelor de implementare a acestuia, prin acordarea unei sume forfetare, cu condiţia creării a minim 2 locuri de muncă, pe durată nedeterminată şi cu normă întreagă, în condiţiile stabilite prin intermediul schemei de ajutor de minimis.


Comisia juridică, de disciplină și imunități, în ședința din 12.03.2019, a avizat favorabil proiectul de Lege.


Comisia pentru muncă și protecție socială, în ședința din 05.03.2019, a avizat favorabil proiectul de Lege.


Comisia pentru industrii și servicii a examinat proiectul de Lege în ședința din 09.04.2019. La lucrările comisiei au fost prezenți 16 deputați din totalul de 20 membri ai comisiei.

În urma dezbaterilor și a opiniilor exprimate, membrii Comisiei pentru industrii și servicii au hotărât, cu majoritate de voturi, adoptarea proiectului de Lege pentru aprobarea Ordonanţei de urgenţă a Guvernului nr.108/2018 privind modificarea şi completarea Ordonanţei de urgenţă a Guvernului nr.10/2017 pentru stimularea înfiinţării de noi întreprinderi mici şi mijlocii în forma adoptată de Senat.


În conformitate cu prevederile art. 55 din Regulamentului Camerei Deputaților, republicat, cu modificările și completările ulterioare, la dezbateri a participat, în calitate de invitați domnul Radu-Ștefan Oprea, ministru și domnul Sorin Valeriu Naș, secretar de stat în cadrul Ministerului Mediului de Afaceri, Comerț și Antreprenoriat.


În raport cu obiectul și conținutul său, proiectul de Lege face parte din categoria legilor ordinare. 


Conform prevederilor art. 75 din Constituția României, republicată, și ale art. 92 alin. (9) pct. 1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,




 SECRETAR,
      IULIAN IANCU 



ROXANA MÎNZATU
Șef birou, Cristina Neicu

